CELEX: 32004R0788
Language: hr
Date: 2004-04-21 00:00:00
Title: Uredba Europskog parlamenta i Vijeća (EZ) br. 788/2004 od 21. travnja 2004. o izmjeni Uredbe Vijeća (EZ) br. 2236/95 i uredaba (EZ) br. 1655/2000, (EZ) br. 1382/2003 i (EZ) br. 2152/2003 radi prilagodbe referentnih iznosa kako bi se uzelo u obzir proširenje Europske unije

01/Sv. 002
            
            
               HR
            
            
               Službeni list Europske unije
            
            
               200
            
         32004R0788
   
               L 138/17
            
            
               SLUŽBENI LIST EUROPSKE UNIJE
            
            
               21.04.2004.
            
         
      UREDBA EUROPSKOG PARLAMENTA I VIJEĆA (EZ) br. 788/2004
   od 21. travnja 2004.
   o izmjeni Uredbe Vijeća (EZ) br. 2236/95 i uredaba (EZ) br. 1655/2000, (EZ) br. 1382/2003 i (EZ) br. 2152/2003 radi prilagodbe referentnih iznosa kako bi se uzelo u obzir proširenje Europske unije
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 71. stavak 1., članak 80. stavak 2., članak 156. prvi stavak i članak 175.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora,
   nakon savjetovanja s Odborom regija,
   u skladu s postupkom predviđenim u članku 251. Ugovora (1),
   budući da:
   Kako bi se u obzir uzelo proširenje Europske unije, potrebno je prilagoditi referentne iznose u sljedećim uredbama:
   
               —
            
            
               (EZ) br. 2236/95 Vijeća od 18. rujna 1995. o određivanju općih pravila za dodjelu financijske potpore Zajednice u području transeuropskih mreža (2),
            
         
               —
            
            
               (EZ) br. 1655/2000 Europskog parlamenta i Vijeća od 17. srpnja 2000. o Financijskom instrumentu za okoliš (LIFE) (3),
            
         
               —
            
            
               (EZ) br. 1382/2003 Europskog parlamenta i Vijeća od 22. srpnja 2003. o dodjeli financijske pomoći Zajednice radi poboljšanja okolišne djelotvornosti sustava prijevoza tereta (program Marco Polo) (4), i
            
         
               —
            
            
               (EZ) br. 2152/2003 Europskog parlamenta i Vijeća od 17. studenog 2003. o praćenju šuma i međusobnih okolišnih utjecaja u Zajednici (Šume u fokusu) (5),
            
         DONIJELI SU OVU UREDBU:
   Članak 1.
   Članak 18. Uredbe (EZ) br. 2236/95 mijenja se kako slijedi:
   
               1.
            
            
               Naslov „Proračunska sredstva” zamjenjuje se naslovom „Financiranje”;
            
         
               2.
            
            
               Stavak 1. zamjenjuje se sljedećim:
               „Financijski okvir za provedbu ove Uredbe za razdoblje od 2000. do 2006. iznosi 4 874,88 milijuna eura.”
            
         Članak 2.
   Članak 8. Uredbe (EZ) br. 1655/2000 mijenja se kako slijedi:
   
               1.
            
            
               Naslov „Trajanje treće faze i proračunska sredstva” zamjenjuje se naslovom „Trajanje treće faze i financiranje”;
            
         
               2.
            
            
               Stavci 1. i 2. zamjenjuju se sljedećim:
               „1.   LIFE se provodi u fazama. Treća faza započinje 1. siječnja 2000. i završava 31. prosinca 2004. Financijski okvir za provođenje treće faze za razdoblje od 2000. do 2004. iznosi 649,9 milijuna eura.
               2.   Sredstva dodijeljena za djelatnosti predviđene u ovoj Uredbi unose se u godišnja sredstva za raspodjelu općeg proračuna Europske unije. Raspoloživa godišnja sredstva za raspodjelu odobrava tijelo nadležno za proračun u okviru financijske perspektive.”
            
         Članak 3.
   Članak 13. Uredbe (EZ) br. 1382/2003 mijenja se kako slijedi:
   
               1.
            
            
               Naslov „Proračun” zamjenjuje se naslovom „Financiranje”;
            
         
               2.
            
            
               Stavak 1. zamjenjuje se sljedećim:
               „Financijski okvir za provedbu programa Marco Polo za razdoblje od 1. siječnja 2003. do 31. prosinca 2006. iznosi 100 milijuna eura.”
            
         Članak 4.
   Članak 13. Uredbe (EZ) br. 2152/2003 zamjenjuje se sljedećim:
   
      „Članak 13.
      1.   Financijski okvir za provedbu programa za razdoblje od 2003. do 2006. iznosi 65 milijuna eura, od kojih se 9 milijuna eura može upotrijebiti za mjere za zaštitu od požara.
      2.   Godišnja sredstva za raspodjelu odobrava tijelo nadležno za proračun unutar okvira godišnjeg proračunskog postupka i financijske perspektive.”
   
   Članak 5.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Strasbourgu 21. travnja 2004.
      
         
            Za Europski parlament
         
         
            Predsjednik
         
         P. COX
         
      
      
         
            Za Vijeće
         
         
            Predsjednik
         
         D. ROCHE
         
      
   
   
      (1)  Mišljenje Europskog parlamenta od 9. ožujka 2004. (još nije objavljeno u Službenom listu) i Odluka Vijeća od 5. travnja 2004.
   
      (2)  SL L 228, 23.9.1995., str. 1. Uredba kako je izmijenjena Uredbom (EZ) br. 1655/1999 Europskog parlamenta i Vijeća (SL L 197, 29.7.1999., str. 1.)
   
      (3)  SL L 192, 28.7.2000., str. 1.
   
      (4)  SL L 196, 2.8.2003., str. 1.
   
      (5)  SL L 324, 11.12.2003., str. 1.